Is-Sibt 28 ta' Ottubru 2017: Illum, fil-5:30 p.m., il-Papa Franġisku se jagħlaq il-kungress internazzjonali ta' jumejn bl-isem ta' '(Re)thinking Europe', li qed isir fil-Vatikan. Għal dan il-kungress qed jattendu aktar minn 350 parteċipant mit‐28 pajjiż tal‐Unjoni Ewropea, fosthom rappreżentanti għolja tal‐Knisja u mexxejja politiċi Ewropej, bil‐għan li jikkontribwixxu għal riflessjoni kostruttiva dwar l‐isfidi li qed tiffaċċja l‐Ewropa. Għal dan il-kungress qed tattendi wkoll delegazzjoni Maltija mmexxijja mill‐Arċisqof Charles J. Scicluna u tinkludi lill-Isqof Mario Grech, Dr Aaron Farrugia, Segretarju Parlamentari għall‐Fondi Ewropej u d‐Djalogu Soċjali, Dr Roberta Metsola, Membru Parlamentari Ewropej, u Dr Vanni Xuereb, Kap tal‐MEUSAC.
Il-Papa Franġisku jindirizza lill-parteċipanti tal-kungress (Re)thinking Europe (segwi live)